Sailor Malan - Wikipedia

# Sailor Malan

### vanuit Wikipedia, die vrye ensiklopedie.

Sailor Malan

Kolonel Adolf Gysbert (Sailor) Malan was 'n befaamde Suid-Afrikaanse vlieënier.

Hy is op 3 Oktober 1910 op Wellington in die Boland gebore. Ná sy opleiding op die opleidingskip Generaal Botha, het hy diens gedoen op die Union-Castle-redery tot 1936.

In 1935 het die Britse Lugmag sy vlieënierskorps aansienlik begin uitbrei en Malan was een van die manne wat aangesluit het. Hy het geleer om 'n Tiger Moth te vlieg aan 'n elemntêre vliegskool naby Bristol, en die eerste keer gevlieg op 6 Januarie 1936. Teen die einde van daardie jaar was sy opleiding voltooi en op 20 Desember 1936 is hy gestuur om aan te sluit by 74 Squadron. Hy is in Januarie 1937 bevorder tot loodsoffisier en is aangestel as waarnemende vlugbevelvoerder van die sogenaamde "A Flight", wat Spitfires gevlieg het, in Augustus. Kort voor die aanbreek van die oorlog is hy bevorder tot vlugluitenant.

## [wysig] Die Tweede Wêreldoorlog

74 Squadron het sy eerste aksie net 15 uur na die verklaring van oorlog beleef toe hy gestuur is om 'n bombarderingsaanslag te onderskep, maar wat uiteindelik aan die lig gekom het vliegtuie van die Britse Lugmag was. Op 6 September 1939 moes "A Flight" 'n vermeende aanval van die vyand onderskep, maar wat eintlik die Hurricanes van No. 56 Squadron RAF was. Malan het geglo dit is die vyand en 'n bevel gegee om aan te val. In die daaropvolgende, tragiese slag het twee vlieëniers onder Malan se aanvoering twee vliegtuie van die Britse Lugmag afgeskiet en een offisier het gesterf. Die voorval sou later bekend staan as die Slag van Barking Creek. Tydens die gevolglike verhoor oor die voorval het die hof aanvaar dat die hele voorval net 'n ongelukkige misverstand was.

Hy was een van die hoofbevelvoerders van die gevegsmag in die Battle of Britain in September 1940. Hy is ook vereer vir sy dapperheid tydens die Slag van Duinkerken.

'n Fakkellig-optog van die Torch Commando in Durban in 1952

## [wysig] Na die oorlog

Met sy terugkeer na Suid-Afrika het hy vir oudweermagmanne gewerk en in 1951 'n amp beklee in die War Veterans' Torch Commando. Oorlogstydse ontberings het sy gesondheid ondermyn en hy sterf op 17 September 1963 in die ouderdom van 52.

Hy is in die na-oorlogse tydperk met die bewindsoorname van die Nasionale Party in 1948 deur die regering verag vir sy uitgesproke standpunte teen die apartheidsbeleid. Dienende lede van die Suid-Afrikaanse Weermag is verbied om sy begrafnis in uniform by te woon. Hy is ook nie 'n inskrywing werd geag in Afrikaner-Nasionalistiese publikasies soos die 10-volume Ensiklopedie van die Wêreld (byna twee volle bladsye is aan dr. Daniël Francois Malan afgestaan) of die beknopte Afrikaanse Kernensiklopedie nie.

Sailor Malan is bekroon met die Britse D.S.O., D.F.C., die Belgiese Croix de Guerre, en die Franse Croix de Guerre en Legioen van Eer.

Ontsluit van "http://af.wikipedia.org../../../s/a/i/Sailor_Malan_af35.html"

Kategorieë: Vlieëniers | Suid-Afrikaanse politici

##### Views

- Artikel
- Bespreking
- Huidige wysiging

##### Soek